open-index/open-wikipedia-markdown huggingface dataset:
Ծանր մետաղներ

[մինի|[Օսմիումի բյուրեղ]]
**Ծանր մետաղներ,** քիմիական տարրեր, որոնք ունեն մետաղների (այդ թվում՝ մետաղանմաններ) հատկություններ և զգալի ատոմային զանգված կամ խտություն։

## Սահմանում
Հայտնի են ծանր մետաղների մոտ 40 տարբեր սահմանում և հնարավոր չէ մատնանշել որևէ մեկը, որն առավել ընդունված է։ Ըստ այդմ՝ ծանր մետաղների ցանկը, համաձայն տարբեր սահմանումների, իր մեջ կներառի տարբեր քիմիական տարրեր։ Օգտագործվող չափանիշ կարող է լինել ատոմային զանգվածը, հետևաբար ցանկի մեջ են մտնում վանադիումը և հաջորդող բոլոր մետաղները՝ անկախ խտությունից։ Մյուս հաճախ օգտագործվող չափանիշը խտությունն է, որը մոտավորապես հավասար է մեծ երկաթի խտությունը (8 գ/սմ)։ Այդ պարագայում ցանկում են հայտնվում այնպիսի տարրեր, ինչպիսիք են կապարը, սնդիկը, պղինձը, կոբալտը, և, օրինակ, ավելի թեթև անագը ցանկից դուրս է մնում։

## Ծանր մետաղներով աղտոտում
### Օվկիանոսի աղտոտում
Բացի կեղտաջրերից, ծանր մետաղների միացությունների մեծ զանգվածները անցնում են օվկիանոս մթնոլորտի միջոցով և Համաշխարհային օվկիանոսում տարբեր թափոնների միջոցով։ Ծովային կենսաերկրացենոզների համար ավել վտանգավոր են սնդիկը, կապարը և կադմիումը։

### Կապար
Կապարը ցրված տարր է, այն պարունակվում է ամենուր՝ հանքապարներում, հողում, բնական ջրերում, մթնոլորտում, կենդանի օրգանիզմներում։ Բացի այդ, կապարը շրջակա միջավայր է մտնում մարդու տնտեսական գործունեության արդյունքում։ Մթնոլորտում մայրցամաքային փոշով համաշխարհային օվկիանոսը տարեկան ստանում է մոտ 20-30 հազար տոննա կապար։

Մարդու օրգանիզմում կապարը հայտնվում է ուտելիքի, ջրի և օդի միջոցով։ Կապարը կարող է դուրս գալ օրգանիզմից, սակայն փոքր արտազոտվող արագությունը կարող է հանգեցնել կուտակման երիկամներում, ոսկորներում և լյարդի մեջ։

### Կադմիում
Կադմիումը համեմատաբար ավելի հազվադեպ և ցրված մետաղ է, բնության մեջ կենտրոնացած է ցինկի բյուրեղների մեջ։ Կադիումը բնական ջրերում է հայտնվում հողի լվացման, պղնձի ու բազմամետաղային հանքերի օդափոխման և քիմիական ու մետաղագործական արտադրանքների կեղտաջրերի արտահոսման արդյունքում։

Կադմիումը սովորաբար առկա է մարդու օրգանիզմում միկրոսկոպիկ քանակությամբ։ Դրա կուտակումը առաջացնում է նյարդային համակարգի վնասում, խանգարվում է ֆոսֆոր-կալցիումի փոխանակումը։ Քրոնիկ թունավորումը բերում է ոսկրերի քայքայմանը և սակավարյունության։

## Ծանոթագրություններ

## Գրականություն
* Тяжёлые металлы — статья в Большом Энциклопедическом словаре
* Тяжёлые металлы — статья в Экологическом словаре
* 
* 
* 
* Присутствие макрофитов в водной системе ускоряет снижение концентраций меди, свинца и других тяжёлых металлов в воде. // Водное хозяйство России. 2009. No. 2. с. 58—67.

## Արտաքին հղումներ
* Ծանր մետաղներ
* Ծանր մետաղներ  — «Հիդրոքիմիայի ուղեցույց»

Կատեգորիա:Մետաղագիտություն
Կատեգորիա:Քիմիա
Կատեգորիա:Քիմիական տարրեր
Կատեգորիա:Քիմիական տարրերի խմբեր
Ուինսոր (Օնտարիո)

**Ուինսոր** (), Կանադայի հարավում՝ Օնտարիո նահանգում գտնվող քաղաք։ Հիմնադրվել է 1720-ական թվականներին։ Բնակչությունը կազմում է 211 000 մարդ, արվարձանների հետ միասին՝ 320 000 (2011 թվականի մարդահամար)։ Քաղաքը տեղակայված է Դեթրոյթ գետի ափին։  Գետի հակառակ ափին գտնվում է ամերիկյան Դետրոյթ քաղաքը։ Ուինսորը Դետրոյթին միացված է կամրջով և թունելով։

Ամերիկյան Դետրոյթ քաղաքին մոտ լինել նպաստում է Ուինսոր քաղաքի Կանադայի ավտոմոբիլային արդյունաբերության կենտրոն լինելուն։ Քաղաքում կառուցվել է ավտոմոբիլային արդյունաբերության համար սարքավորումների արտադրություն։ Զարգացած են նաև դեղագործական, քիմիական արդյունաբերությունները և մետալուրգիան։

Դենտրոյթի երիտասարդությունը սիրում է այցելել Ուինսոր՝ սպիրտային խմիչքներ օգտագործելու համար, քանի որ Օնտարիո նահանգում դա թույլատրվում է 19 տարեկանից, իսկ Միչիգանում (և ամբողջ ԱՄՆ-ում)՝ 21 տարեկանից։

## Քույր քաղաքներ
* , Գրանբի (1956)  
* , Քովենտրի, (1963)  
* , Սենտ Էտիեն (1963)
* , Կոռնուոլ, (1972)  
* , Ուդինե (1975)  
* , Մանհայմ (1980)
* , Ֆուձիսավա (1987)
* , Լաս Վուելտաս (1987)  
* , Չանչուն (1992)
* , Լյուբլին (2000)
* , Կունսան (2005)

## Հայտնի բնիկներ և բնակիչներ
* Քեթի Ֆինդլեյ՝ կանադացի դերասանուհի
* Շանայա Թվեյն՝ կանադացի երգչուհի, քանթրի և փոփ ժանրերի հայտնի կատարող
* Կիգան Քոնոր Թրեյսի՝ դերասանուհի
* Բոբ Պրոպերտ՝ կանադացի հոկեյիստ
* Դեյվիդ Գոլդ՝ կանադացի երաժիշտ, «Woods of Ypres» խմբի լիդեր և երգերի հիմնական հեղինակ
* Տեմիա՝ ամերիկացի ռեփեր
* Ժակլին Մակինես Վուդ՝ դերասանուհի, Բոբ Պրոբերտի քույրը։

## Կլիմա
Ուինսորը գտնվում է խոնավ ցամաքային կլիմայական գոտում։

## Ծանոթագրություններ

## Արտաքին հղումներ
* Քաղաքի պաշտոնական կայքը

Կատեգորիա:1749 թվականին հիմնադրված բնակավայրեր
Կատեգորիա:Կանադայի քաղաքներ
Վիկտոր Բոյն

**Վիկտոր Բոյն** (, ), բելգիացի ջրագնդակ մարզաձև խաղացող, լողորդ և սուսերամարտիկ, ամառային օլիմպիական խաղերի մրցանակակիր։ Առաջին անգամ օլիմպիական երդում տվեց 1920 թվականի օլիմպիական խաղերում։

Բոյնը երկու անգամ ընդգրկվել է ջրագնդակի Բելգիայի օլիմպիական հավաքականում, որտեղ էլ դարձել է Լոնդոնի 1908 թվականի խաղերի արծաթե մեդալակիր և Ստոկհոլմի 1912 թվականի Օլիմպիական խաղերի բրոնզե մեդալակիր։ Բացի այդ, իր առաջին օլիմպիադայում նա մասնակցել է 100 մ ազատ ոճի լողին, սակայն դուրս է եկել առաջին իսկ ռաունդից։

Ստոքհոլմի խաղերից սկսած՝ Բոյնը զբաղվեց սուսերամարտով։ Այդ մրցումներում նա չորրորդ տեղն Է զբաղեցրել սուսերամարտիկների շարքում։ Ութ տարի անց նա առաջինն է Օլիմպիական երդում տվել Անտվերպենում՝ 1920 թվականի ամառային Օլիմպիական խաղերի ժամանակ, և այդ մրցումներում էլ թիմային մրցապայքարում դարձավ արծաթե մեդալակիր։ Անհատական մրցաշարում արդեն նա դուրս է եկել առաջին ռաունդից հետո։ Մարզական կարիերայի ավարտից հետո նա Բելգիայի օլիմպիական կոմիտեի նախագահն էր 1955-1965 թվականներին։

Առաջին համաշխարհային պատերազմի ժամանակ Բոյնը ռազմական օդաչու էր։

## Ծանոթագրություններ

## Արտաքին հղումներ
* Виктор Бойн на sports-reference.com 
* Сайт о Викторе Бойне 

Կատեգորիա:Բելգիացի լողորդներ
Կատեգորիա:Բելգիացի սուսերամարտիկներ
Անդրեյ Բակլանով

**Անդրեյ Բակլանով** (, ), ռուս դիվանագետ։

## Կենսագրություն
Գեներալ Գլեբ Վլադիմիրովիչ Բակլանովի որդին։ Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1969)։ Պատմական գիտությունների թեկնածու (1973)։ 1969 թվականից զբաղվում է դիվանագիտական գործունեությամբ։

*1969-1972 թվականներին՝ թարգմանիչ, Եգիպտոսում ԽՍՀՄ դեսպանատան կցորդ։
*1973-1985 թվականներին՝ Մոսկվայի միջազգային հարաբերությունների պետական ինստիտուտի գիտական մասի վարիչի պաշտոնակատար, դեկանի տեղակալ-Արևելյան բաժանմունքի ղեկավար, Մոսկվայի միջազգային հարաբերությունների ֆակուլտետի դեկանի պաշտոնակատար, ԽՍՀՄ ԱԳՆ Դիվանագիտական ակադեմիայի սեկտորի վարիչ։
*1976-1977 և 1983-1984 թվականներին Մեծ Բրիտանիայում փորձաշրջան է անցել։
*1986-2000 թվականներին՝ Տանզանիայում ԽՍՀՄ դեսպանատան առաջին քարտուղար, խորհրդական, ԽՍՀՄ/Ռուսաստանի ԱԳՆ Մերձավոր Արևելքի և Հյուսիսային Աֆրիկայի վարչության բաժնի պետ, Եգիպտոսում Ռուսաստանի դեսպանատան խորհրդական-դեսպանորդ, Մերձավոր Արևելքի և Հյուսիսային Աֆրիկայի դեպարտամենտի փոխտնօրեն, Ռուսաստանի ԱԳՆ Աֆրիկայի դեպարտամենտի փոխտնօրեն։
* 2000 թվականի հոկտեմբերի 17-ից-2005 թվականի սեպտեմբերի 22-ը՝ Սաուդյան Արաբիայում Ռուսաստանի Դաշնության արտակարգ և լիազոր դեսպան։
*2007-2009 թվականներին՝ Դաշնային խորհրդի միջազգային կապերի վարչության պետի տեղակալ։
*2009-2012 թվականներին՝ Դաշնային խորհրդի միջազգային կապերի վարչության պետ։
* 2012 թվականից՝ Դաշնային խորհրդի նախագահի տեղակալի խորհրդական։

Ամուսնացած է։ Ունի երեք երեխա։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1993 թվականի հունվարի 28)
* 1-ին դասի արտակարգ և լիազոր դեսպանորդ (2003 թվականի ապրիլի 2)
* 3-րդ դասի Ռուսաստանի Դաշնության իսկական պետական խորհրդական (2008 թվականի մայիսի 6)
* 2-րդ դասի Ռուսաստանի Դաշնության իսկական պետական խորհրդական (2010 թվականի մարտի 29)
* 1-ին դասի Ռուսաստանի Դաշնության իսկական պետական խորհրդական (2012 թվականի մայիսի 21)

## Պարգևներ և պատվավոր կոչումներ
* «Հայրենիքին մատուցած ծառայությունների համար» 2-րդ աստիճանի շքանշան (2002 թվականի փետրվարի 18)՝ *երկարամյա բեղմնավոր աշխատանքի և Ռուսաստանի Դաշնության արտաքին քաղաքական կուրսի անցկացմանը ակտիվ մասնակցություն ցուցաբերելու համար*
* Ռուսաստանի Դաշնության արտաքին գործերի նախարարության պատվավոր աշխատակից։

## Հրապարակումներ
Անդրեյ Բակլանովը Ռուսաստանի գրողների միության և Ժուռնալիստների միության անդամ է։ Նա հինգ գրքի, 400-ից ավելի գիտական աշխատանքների և ԶԼՄ-ներում հրապարակումների հեղինակ է։

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում
* էջը Ֆեդերացիայի խորհրդի կայքում

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Դիվանագետներ այբբենական կարգով
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատմական գիտությունների թեկնածուներ
Կատեգորիա:Ռուս դիվանագետներ
Կատեգորիա:Ռուս պետական գործիչներ
Կատեգորիա:Ռուսաստանի գրողների միության անդամներ
Կատեգորիա:Ռուսաստանի ժուռնալիստների միության անդամներ
Call Out My Name

**«Call Out My Name»**, կանադացի երգիչ և երգահան The Weeknd-ի երգը։ Թողարկվել է 2018 թվականի մարտի 30-ին և ներառված է իր` «My Dear Melancholy,» մինի ալբոմում։ The Weeknd-ը երգը համահեղինակել է պրոդյուսեր Ֆրենկ Դյուքեսի հետ, իսկ Նիկոլաս Ջարի անունն ընդգրկվել է հեղինակների թվում նրա «Killing Time» երգի օգտագործման համար։

2018 թվականի ապրիլի 10-ին երգը ուղարկվել է ամերիկյան ժամանակակից ռիթմերի ռադիո` որպես մինի ալբոմի առաջին սինգլ։

## Առևտրային հաջողություն
Տեսֆայեն 2018 թվականին թողարկված «Call Out My Name» երգով վաստակել է Spotify-ում մեկ օրվա ընթացքում ամենաշատ սթրիմինգների քանակը։ Առաջին օրը երգն ունեցել է 6 միլիոն հոսք Apple Music-ում։ Երգը հայտնվել է Billboard Hot 100 չարթի 4-րդ հորիզոնականում՝ դառնալով The Weeknd-ի 8-րդ երգը, որը ընդգրկվել է լավագույն տասնյակում։

## Տեսահոլովակ
Լիրիկական տեսահոլովակը թողարկվել է 2018 թվականի ապրիլի 2-ին, որտեղ Տեսֆայեն երևում է տարբեր հեռուտաէկրաններում։ 2018 թվականի մարտի 30-ին The Weeknd-ը թողարկել է ուղղահայաց տեսահոլովակը Spotify-ում։ «Call Out My Name» երգի պաշտոնական տեսահոլովակը թողարկվել է 2018 թվականի ապրիլի 12-ին. ռեժիսորը Գրանտ Սինգերն է։

## Չարեր

### Շաբաթական չարթեր

### Տարեվերջյան չարթեր

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ

Կատեգորիա:2018 սինգլներ
Կատեգորիա:The Weeknd-ի երգեր
Շառլ Բելմոն

**Շառլ Բելմոն** (), ֆրանսիացի դերասան, ռեժիսոր, սցենարիստ։

## Կենսագրություն
Շառլ Բելմոնը ծնվել է 1936 թվականի հունվարի 24-ին ֆրանսիական Իլ դը Ֆրանս երկրամասի Կուրբևուա համայնքում։

Առաջին անգամ հանդես է եկել Կլոդ Շաբրոլի «Սիրունիկները»(1960) ֆիլմում։ Խաղացել է էպիզոդիկ դեր, այդ իսկ պատճառով նրա մասին չի նշվում տիտրերում։ 1960-1968 թվականներին նկարահանվել է շուրջ տասը ֆիլմերում և սերիալներում։ Բելմոնը ունի 6 ռեժիսորական աշխատանք։

Շառլ Բելմոնը մահացել է 2011 թվականի մայիսի 15-ին՝ 76 տարեկան հասակում։

## Ֆիլմագրություն
### դերասան
* 1960 - «Սիրունիկները» - *Տիտրերում գրված չէ*
* 1961 - «Սիրատածուները» - Արթուր
* 1961 - «Նոր արիստոկրատները» - Դենիս Պրյուլ-Ռուսսո
* 1961 - «Գիշերային դևեր» - Կլոդ
* 1962 - «Նեապոլի չորս օրերը» - Սայլոր
* 1963 - «Կույսերը» - Ֆրանսուա
* 1963 - «Սպիտակ պարանոցով մարդը» (կարճամետրաժ)
* 1964 - «Նիկ Կարտերը կոտրում է ամեն ինչ» - Բրյունո
* 1964 - «Պալինոսայի ադամանդները» - Ժերոմ Պոնս (հեռուստասերիալ)
* 1968 - «Մոծակ» (հեռուստաֆիլմ)

### Ռեժիսոր
* 1968 - «Օրվա փրփուրը»
* 1971 - «Խեցգետին»
* 1974 - «Histoires d'A»
* 1977 - «Կլեմանսի համար»
* 1997 - «Խաղաղօվկիանոսյան միջնորդները»
* 2006 - «Երկուսիցս ո՞վ է»

### Սցենարիստ
* 1968 - «Օրվա փրփուրը»
* 1971 - «Խեցգետին»
* 1977 - Կլեմանսի համար»
* 1997 - «Խաղաղօվկիանոսյան միջնորդները»
* 2006 - «Երկուսիցս ո՞վ է»

## Մրցանակներ և առաջադրումներ

## Ծանոթագրություններ

Կատեգորիա:Ֆրանսիացի սցենարիստներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի դերասաններ
Կատեգորիա:Ֆրանսիացի ռեժիսորներ
Կատեգորիա:Ինքնասպաններ
Մերիթսեգեր

**Մերիթսեգեր** (  — «սիրելի լռություն» կամ «լռություն ստեղծող սիրեցյալը (Օսիրիսի)»), հին եգիպտական դիցաբանությունում, Նեղոսի շրջանում, նա Ֆիվանական մեծ գերեզմանոցների աստվածուհին է՝ գերեզմանների հովանավորն (հատկապես Կայսրուհիների Հովիտի) ու դամբարանների ստեղծողը։ Համարվում էր, որ Մերիթսեգերը հսկում է գերեզմանները և մահացածների հանգիստը։

## Նկարագրություն
Ներկայացվում է առյուծի կամ կնոջ մարմնով և օձի գլխով ː Կնոջ մարմնով և օձի գլխով կամ պսակավորվաշ փետուրով և ձեռքին դանակով Մերեթսեգերը ներկայացված է Ուասի գավազանի վրայի պատկերներում։

## Պաշտամունք
մինի|ձախից|Հոլմը (ժամանակակից էլ-Կուռն) Կայսրուհիների հովտում
Մերիթսեգերի պասհտամունքը տարածվել է Եգիպտոսի նոր թագավորությունում (Ք.ա. 1550—1070 թվականներին)։ Մերիտսեգերի պաշտամունքը իր գագաթնակետին է հասել  Էսնեի Լուքսոր քաղաքում, XVIII դինաստիայի ժամանակաշրջանում։ Մերիթսեգերի պասհտամունքի կենտրոնը մի գյուղ է (գտնվում է ժամանակակից Դեյլ էլ-Մեդինա շրջանում), որտեղ ապրում էին արհեստավորներ («ճշմարտության վայրի սպասավորները»), գերեզմաններ կառուցողներ և նկարիչներː Այստեղ՝ բացառությամբ Կասյրուհիների հովիտ տանող ճանապարհի վրա, Մերիթսեգերը կառուցել է ոչ մեծ քարե տաճարներ, քարակոթողներ նվիրված Մերիթսեգերին, և զանազան մատուռներ Հոլմի ստորոտին (ժամանակակից էլ-Կուռմ) ː

Ահեղ և արդար աստվածուհին ավելի ուշ ասոցացվել է Հետհոռի հետ, ում երբեմն անվանում էին «Արևմուտքի Աստված» և «Մեծ գերեզմանների կին», ով բացում էր անդրշիրիմյան աշխարհի դռները։ Ֆիվանական գերեզմաների հետ նեղ կապերի պատճառով, աստվածուհու պաշտամունքը լայն տարածում չստացավ։ Երբ Կայսրուհիների հովիտը այլևս չօգտագործվեց, Մերիսթսեգերը մայրաքաղաքում կորցրեց իր երբեմնի կարգավիճակը և նրան դադարեցին երկրպագել ː

## Ծանոթագրություններ

Կատեգորիա:Աստվածներ այբբենական կարգով
Կատեգորիա:Գեղեցկության աստվածուհիներ
Կատեգորիա:Եգիպտական աստվածներ
Կատեգորիա:Հին Եգիպտոսի դիցաբանություն
Սեռա դա Մոսիդադե ազգային պարկ

**Սեռա դա Մոսիդադե ազգային պարկ** (), ազգային պարկ Ամազոնաս և Ռորայմա նահանգներում, Բրազիլիա։

## Տեղագրություն
Պարկը սփռված է Ամազոն բիոմում։ Ընդգրկում է 376․813 հա տարածք։ Այն հիմնվել է 1998 թվականի ապրիլի 29-ին և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Ազգային պարկը ներառում է Բարսելուս ու Կարակարա մունիցիպալիտետներից որոշ հատվածներ՝ Ռորայմա նահանգում։ Այն հյուսիսից հարում է Յանոմամի բնիկ տարածքին։

Պարկի հյուսիս-արևմուտքում կա լեռնային համալիր, որը զատված է Գվիանայի մեկ այլ շղթաներից։ Գտնվում է 100-1700 մետր բարձրության վրա։ Այն պարունակում է փոքր ոլորապտույտ վտակներ, որոնք ծածկված են լեռնային անտառով, ճահճավայրերով, գետերով՝ տարբեր քիմիական և կենսաբանական հատկություններով (Կատրիմանի և Ագուա Բոա դու Ունիվինի գետեր) ու ալյուվիլային ջրասանդուղքներով։ Ճահճավայրերից մի քանիսը խիստ սեզոնային բնույթ ունեն։ Տարեկան տեղումների քանակը 2000 մմ է։ Ջերմաստիճանը տատանվում է 24-36&nbsp;°C, իսկ միջինը` 28&nbsp;°C է։

## Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է՝ պահպանել բնական էկոհամակարգերը և նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։ Պահպանությունն իրականացվում է «Ամազոնի շրջանի պահպանվող տարածքներ» ծրագրի աջակցությամբ։

## Ծանոթագրություններ

## Աղբյուրներ
*
*
*
*

Կատեգորիա:1998 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Ջեյսոն Բիգս

**Ջեյսոն Մեթյու Բիգս** (, ), ամերիկացի դերասան, որն ավելի հայտնի է դարձել «Ամերիկյան թխվածք» կինոկատակերգությունում իր կատարած դերով։

## Վաղ տարիներ
Բիգսը ծնվել է Նյու Ջերսիում բուժքրոջ և բեռնափոխադրող ընկերության մենեջերի ընտանիքում։«Ամերիկյան թխվածք»-ում հրեա Ջիմ Լևենստեյնի դերակատարումից հետո դերասանը հարցազրույցներից մեկում կատակել է, որ նա ունի հրեական բնավորություն, սակայն ինքը պատկանում է իտալացիների սերնդին։

## Գործունեություն
Իր գործունեությունը Բիգսը սկսել է տասներեք տարեկանից։ 1991 թվականին նա նկարահանվել է Fox հեռուստաընկերության *[[:en:Drexell's Class|Drexell’s Class]]* հեռուստասերիալում։ Նույն թվականին Բիգսը ելույթ է ունեցել Բրոդվեյ թատրոնում բեմադրվող «Զրույց իմ հայրիկի հետ» բեմադրությունում, որն օգնել է իրեն մասնակցել «Աշխարհը շրջվում է» սերիալում։ Այս դերակատարումների համար նա ստացել է «Էմմի» մրցանակ։

15 տարեկանում նրան վերցրեցին մշտական դերակատարման «Ինչպես է պտտվում աշխարհը» հայտնի սերիալում։ Նա նկարահանվել է այնտեղ երկու եթերաշրջան (1994—1995)՝ նվաճելով հեռուստատեսային մրցանակաբաշխության «Դայջեստ օպերա» անվանակարգը։

Այս ամենի պատճառով Բիգսը չկարողացավ ավարտել քոլեջը։ Առաջին կիսամյակը նա սովորում է Նյու Յորքի համալսարանում այնուհետև հեռանալով  այնտեղից փորձում է ուսումը շարունակել Նյու Ջերսիի Մոնքլերի համալսարանում։ Բիգսի ուսումը այնտեղ տևեց մի քանի շաբաթ, որի ընթացքում էլ լրացել էր հեռուստատեսության հետ պայմանագրի ժամանակը։ Բիգսը որոշում է մեկնել Հոլիվուդ, որտեղ 1997 թվականին ստանում է իր առաջին դերը «Արձակուրդները Էլվիս Փրեսլիի հետ» ֆիլմում։ Blockbuster Entertainment Awards և MTV Movie Awards կինոմրցանակաբաշխություններում առաջադրված «Ամերիկյան թխվածք»-ում ցնցող հաջողություն ունենալով, Բիգսը սկսեց շատ նկարահանվել։ Բացի այդ, նա բացառիկ  պայմանագիր է կնքել Miramax Films-ի հետ և միևնույն ժամանակ գործարք՝ 21st Century Fox-ի հեռուստատեսության հետ նոր նախագծեր մշակելու համար։

Բավականին նման արտաքին տեսք ունենալու պատճառով Ջեյսոնին հաճախ համեմատում են հայտնի դերասան Ադամ Սենդլերի հետ, օրինակ՝ իրենց նմանությունները նշվում է «Ամերիկյան թխվածք. Բոլորը հավաքված են» ֆիլմում։

Ավելի ուշ նկարահանվել է «Նարնջագույն — սեզոնի հիթը» հեռուստասերիալում, որտեղ նույնպես հանդես է գալիս հրեայի կերպարով։

## Անձնական կյանք
2008 թվականի հունվարին Բիգսը նշանվել է դերասանուհի Ջենի Մոլլենի հետ, որի հետ նա ծանոթացել է «Իմ լավագույն ընկերոջ ընկերուհին» ֆիլմի նկարահանումների ժամանակ։ Նրանք ամուսնացել են նույն թվականի ապրիլի 23-ին։ Ամուսինները ունեն երկու զավակ՝ Սիդը (ծնվել է 2014-ի փետրվարին) և Լազլոն (ծնվել է 2017-ի հոկտեմբերին).

## Ֆիլմագրություն

 

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Սերգեյ Կիրպիչենկո

**Սերգեյ Կիրպիչենկո** (, ), խորհրդային և ռուսական դիվանագետ։

## Կենսագրություն
Ծնվել է բարձրաստիճան խորհրդային հետախույզ Վադիմ Ալեքսեևիչ Կիրպիչենկոյի և արևելագետ Վալերի Նիկոլաևնա Կիրպիչենկոյի ընտանիքում։ Ծնողները, նախկին արաբագետները, ազդեցություն են ունեցել նաև Սերգեյ Կիրպիչենկոյի՝ «արաբական լեզվի, արաբ ժողովուրդների պատմության և մշակույթի ուսումնասիրության» նկատմամբ հետաքրքրության վրա։

Ավարտել է Մոսկվայի միջազգային հարաբերությունների պետական ինստիտուտը (1973), միջազգային տնտեսական հարաբերությունների ֆակուլտետի կոմերցիոն բաժինը։ Նույն թվականին աշխատանքի է անցել ԱԳՆ-ում։ Տիրապետում է արաբերեն, անգլերեն և ֆրանսերեն լեզուներին։

Աշխատել է Սիրիայի Արաբական Հանրապետությունում (1973-1975), Հորդանանի Թագավորությունում (1983-1988)։

*1991-1995 թվականներին՝ ԽՍՀՄ/Ռուսաստանի դեսպանատան դեսպանորդ-խորհրդական Սաուդյան Արաբիայի Թագավորությունում։
*1995-1998 թվականներին՝ Ռուսաստանի ԱԳՆ Մերձավոր Արևելքի և Հյուսիսային Աֆրիկայի դեպարտամենտի տնօրենի առաջին տեղակալ։
* 1998 թվականի հունվարի 30-ից-2000 թվականի նոյեմբերի 30-ը՝ ԱՄԷ-ում Ռուսաստանի Դաշնության արտակարգ և լիազոր դեսպան։
* 2000 թվականի դեկտեմբերի 26-ից-2004 թվականի փետրվարի 13-ը՝ Լիբիայում Ռուսաստանի Դաշնության արտակարգ և լիազոր դեսպան։
*2004-2006 թվականներին՝ ՌԴ ԱԳՆ հատուկ հանձնարարություններով դեսպան։
* 2006 թվականի դեկտեմբերի 1-ից-2011 թվականի սեպտեմբերի 7-ը՝ Սիրիայում Ռուսաստանի Դաշնության արտակարգ և լիազոր դեսպան։
* 2011 թվականից՝ Եգիպտոսում Ռուսաստանի Դաշնության արտակարգ և լիազոր դեսպան՝ համատեղության կարգով, Արաբական պետությունների լիգային կից Ռուսաստանի դեսպան։

Ամուսնացած է, ունի դուստր և որդի։ Երեխաները աշխատում են Ռուսաստանի ԱԳՆ-ում։

## Պարգևներ

*Ռուսաստանի Դաշնության նախագահի շնորհակալությունը (2009 թվականի փետրվարի 6)՝ *Ռուսաստանի Դաշնության արտաքին քաղաքական կուրսի իրականացման գործում ունեցած վաստակի և երկարամյա անբասիր դիվանագիտական ծառայության համար*
*Բարեկամության շքանշան (2011 թվականի նոյեմբերի 26)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար*
* Պատվո շքանշան (2019 թվականի փետրվարի 8)՝ *Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ ծառայության համար*։

## Դիվանագիտական աստիճան
*2-րդ դասի արտակարգ և լիազոր դեսպանորդ (1992 թվականի հոկտեմբերի 16)
*1-ին դասի արտակարգ և լիազոր դեսպանորդ (1996 թվականի սեպտեմբերի 18)
*Արտակարգ և լիազոր դեսպան (2007 թվականի փետրվարի 6)

## Ծանոթագրություններ

## Արտաքին հղումներ
* Սերգեյ Վադիմովիչ Կիրպիչենկոյի կենսագրությունը
* ՌԴ ԱԳՆ կայքում պաշտոնական էջը
* Էջը Եգիպտոսում ՌԴ դեսպանատան կայքում 

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Խորհրդային դիվանագետներ
Կատեգորիա:Պատվո շքանշանի ասպետներ (Ռուսաստան)
Կիմ Իր Սենի անվան համալսարան

**Կիմ Իր Սենի անվան համալսարան**, Կիմ Իլսոն Հունջանգիլ տուբոն սուե պադին Կիմ Իլսոն Չոնխապ Տեխակ), ԿԺԴՀ-ի ամենամեծ բարձրագույն ուսումնական հաստատությունը՝ «Ջուսե կրթության բարձրագույն տաճար և երկրի ազգային անձնակազմի պատրաստման հզոր հիմք է»։

Համալսարանը գտնվում է Փհենյանի Թեքսոն շրջանում և ընդգրկում է 1,56 քառակուսի կիլոմետր տարածք։

## Պատմություն
Հիմնադրվել է 1946 թվականի հոկտեմբերի 1-ին Կիմ Իլ Սունգի անձնական ցուցումներով և անվանվել նրա անունով։

Համալսարանից առանձնացված բաժանմունքների հիման վրա հետագայում ստեղծվեցին մի շարք այլ համալսարաններ՝ Կիմ Չակ պոլիտեխնիկական համալսարան, Փհենյան բժշկական ինստիտուտ, Ուոնսանի գյուղատնտեսական ինստիտուտ։

Համալսարանը երկու անգամ պարգևատրվել է Կիմ Իլ Սունգիի շքանշանով։

Համալսարանը պատրաստել է ԿԺԴՀ կուսակցական-պետական էլիտայի շատ ներկայացուցիչների, այդ թվում՝ երկրի առաջնորդներ Կիմ Չեն Իլինին և Կիմ Չեն Ընինին։

## Ժամանակակից դրություն
Ներկայումս համալսարանը ներառում է 3 ինստիտուտ (իրավաբանական, գրական և համակարգչային), 13 ֆակուլտետ (տնտեսական, պատմական, փիլիսոփայական, օտար լեզուներ և գրականություն, ֆիզիկական, մեխանիկական և մաթեմատիկական, քիմիական, կյանքի գիտություններ, Երկրի բնապահպանական գիտություն, երկրաբանական, ատոմային էներգիա, ֆիզիկական դաստիարակություն, վերապատրաստում), ավելի քան 10 հետազոտական ինստիտուտ և հետազոտական կենտրոն։

Համալսարանում ընդգրկված են նաև բնագիտության թանգարան, գրադարան, հրատարակչություն, տպարան, սպորտային տուն, հանրակացարան և այլն։

Համալսարանն ունի ավելի քան 2000 ուսուցիչ, այդ թվում` 400 ակադեմիկոս, Գիտությունների ակադեմիայի համապատասխան անդամներ, դասախոսներ և գիտությունների դոկտոր։

Սովորում է ավելի քան 10000 ուսանող։

## Միջազգային հարաբերություններ
Հյուսիսային Կորեայի հասարակության փակ բնույթի պատճառով համալսարանի միջազգային հարաբերությունները թերզարգացած են, բայց փոխգործակցությունը կա Չինաստանի և Ռուսաստանի որոշ համալսարանների հետ։

Մասնավորապես, 2005 թվականին համագործակցության մասին պայմանագիր է ստորագրվել Վլադիվոստոկի Հեռավոր Արևելքի պետական համալսարանի և Կիմ Իր Սենի անվան համալսարանի միջև։ 2015 թվականին պայմանագիր ստորագրվեց Նովոսիբիրսկի պետական համալսարանի և Կիմ Իր Սենի անվան համալսարանի միջև։

## Ծանոթագրություններ

## Արտաքին հղումներ
* Կիմ Իր Սենի անվան համալսարան
* Կիմ Իր Սենի անվան համալսարանը 60 տարեկան է 
* Խոսում և ցուցադրում է Փհենյանը  

Կատեգորիա:Համալսարաններ այբբենական կարգով
Քալֆա

**Քալֆա** (թուրքերենից թարգմանաբար նշանակում է սկսնակ, ղեկավարի օգնական), պաշտոն Օսմանյան կայսրությունում, որոնք աշխատել են արքունական պալատում, հիմնականում հարեմի սպասարկման հատվածում։ Հարեմի նորեկ աղջիկները պետք է շատ աշխատեին և ունենային հովանավորներ, որպեսզի ստանային քալֆայի պաշտոնը։ Քալֆայի պաշտոնը Ուստայի (*պարոն*) պաշտոնից եղել է մեկ աստիճան ցածր։ Վերջինս համարվում էր հարեմի վարչական կառավարիչը։ Ուստա և քալֆա տերմինները պատկանում են Օսմանյան գիլդիայի կազմակերպության և այլ հիերարխիկ կառավարման կառուցվածք ունեցող կազմակերպությունների տերմինաբանությանը։ Պաշտոնապես ստրուկները կամ նաժիշտները, կախված իրենց կարգավիճակից, կարող էին ունենալ որոշակի հեղինակություն և ազդել այլոց գործողությունների վրա։ Քալֆաները հարգանքի արժանի կանայք էինք հարեմի ավելի ցածր պաշտոններ և կարգավիճակ ունեցող անձանց, հատկապես աղջիկների համար, երբեմն նաև՝ սուլթանական ընտանիքի։

## Հայտնի քալֆաներ
### Պատմական
Օսմանյան կայսրության հայտնի քալֆաների թվում են.
*Ջևրի քալֆա, ստրկուհի, որն իր ողջ կյանքը ծառայել է սուլթան Մահմուդ II-ին։ Նա պարգևատրվել է իր խիզախության և հավատարմության համար ու ստացել *հազինեդար ուստա* կոչումը, որը հարեմի գլխավոր գանձապահն էր, իսկ հարեմի կառավարման հիերարխիայում զբաղեցնում էր երկրորդ հորիզոնականը։
*Էվանիս քալֆա, 19-րդ դարի կին ճարտարապետ, որը ներգրավված է եղել Դոլմաբահչե պալատի կառուցման գործընթացում։
*Ֆիլիզթեն քալֆա, քալֆա, որն աշխատել է Մուրադ V-ի արքունիքում։
*Գևհերիզ քալֆա, քալֆա, որն աշխատել է Մուրադ V-ի արքունիքում։

Բազմաթիվ սուլթանների կանայք, մինչ ամուսնությունը, եղել են քալֆաներ։

### Հորինված
*Նիգար քալֆա, հորինված կերպար թուրքական հայտնի «Հոյակապ դար» հեռուստասերիալում, որի դերը մարմնավորել է թուրքական ծագմամբ մակեդոնացի դերասանուհի Ֆիլիզ Ահմեդը։

## Ծանոթագրություններ

Կատեգորիա:Օսմանյան տիտղոսներ
Շառլ Բեռլեն

**Շառլ Բեռլեն** (), թատրոնի, կինոյի և հեռուստատեսության ֆրանսիացի դերասան, ինչպես նաև թատերական ռեժիսոր և սցենարիստ։

## Կենսագրություն
Շառլ Բեռլենը ծնվել է 1958 թվականի ապրիլի 30-ին Սեն Մանդեում (Ֆրանսիայի Վալ դը Մարն դեպարտամենտ), ռազմածովային անեսթեզիոլոգի և անգլերենի ուսուցչի բազմազավակ ընտանիքում. վեց երեխաներից չորրորդն է։ 15 տարեկան հասակում իր եղբոր հետ Շառլն սկսել է հանդես գալ այն թատերական լիցեյի սիրողական թատերական խմբում, որտեղ էլ նա սովորում էր։ Ստանալով բակալավրի աստիճան՝ Շառլը փորձել է միանգամից միանալ Ստրասբուրգի ազգային թատրոնի հիմնական թատերախմբին, բայց դա նրան չի հաջողվում, և նա ընդունվում է Բրյուսելի թատրոնի ինստիտուտ։

1982 թվականին Բեռլենը կատարել է իր նորամուտը միաժամանակ թատրոնում և կինոյում։ «Սպանություն տանը» () ֆիլմում կատարած դերով կինոյում իր նորամուտը նշելուց առաջ նա ճանաչման է արժանացել թատրոնում կատարած դերերի շնորհիվ՝ երկար տարիներ աշխատելով Փարիզի, Ստրասբուրգի, Նանտերի և Տուլոնի թատրոններում։

1994 թվականին նկարահնվել է Պասկալ Ֆերրանի «Մանր գործարքներ մահացածների հետ» ֆիլմում, որում կատարած դերի համար առաջադրվել է «Սեզար» մրցանակի որպես ամենախոստումնալից դերասան։

1996 թվականին Կաննի կինոփառատոնում ներկայացրել է Պատրիս Լեկոնտի «Ծաղրուծանակ» ֆիլմը, որտեղ կատարել է գլխավոր դերերից մեկը՝ մարմնավորելով պալատականի, որը սովորում է ինտրիգների նուրբ ու վտանգավոր արվեստը Վերսալի պալատում 18-րդ դարում։ Այս դերի համար 1997 թվականին արժանացել է «Լյումիեր» մրցանակի և առաջադրվել է «Սեզար» մրցանակի որպես լավագույն դերասան։ Հետագայում դերասանը ևս երեք անգամ առաջադրվել է «Սեզար» մրցանակի նույն կատեգորիայում, բայց ոչ մի անգամ չի հաղթել։

### Անձնական կյանք
Դերասան Էմիլ Բեռլենի հայրն է։

## Ընտրյալ ֆիլմագրություն
*  – Աղ մեր մաշկի վրա / Salt on Our Skin
*  – Ծաղրուծանակ / Ridicule
*  – Ցանկություն / L’Ennui
*  – Նրանք, ովքեր ինձ սիրում են, կգնան գնացքով / Ceux qui m'aiment prendront le train
*  – Ճաշակի հարց / Une affaire de goût
*  – Օգոստոսի 15 / 15 août
*  – Ուժեղ հոգիներ / Les âmes fortes
*  – Դև սիրեկան / Demonlover
*  – Ես մնում եմ / Je Reste!
*  – Գաղտնի գործակալները / Agents secrets
*  – Նինայի տունը / La Maison de Nina
*  – Ուղղակի ընկերներ / Just Friends
*  – Դալիդա / Dalida
*  – Անուն / Le Prénom
*  – Ձևացիր իմ ընկերը / 20 ans d'écart
*  – Նա / Elle

## Ճանաչում
* «Prix Lumières» տղամարդու լավագույն դերակատարման համար (1997),
* Ֆրանսիակն կինոյի ոսկե մեդալ տղամարդու լավագույն գլխավոր դերի համար (1999),
* Առաջադրվել է «Սեզար» մրցանակի  (1995, 1997, 1998, 1999, 2001)։

## Ծանոթագրություններ

## Արտաքին հղումներ
* Դերասանի էջը premiere.fr կայքում 
* Դերասանի էջը  charlesberling.fr կայքում 

Կատեգորիա:Ֆրանսիացի դերասաններ
Կատեգորիա:20-րդ դարի դերասաններ
Կատեգորիա:Ֆրանսիացի թատերական ռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոռեժիսորներ
Ջոն Բիլինգսլի

**Ջոն Բիլինգսլի** (, ), ամերիկացի դերասան, ով հայտնի դարձավ «Աստղային ճանապարհ» հեռուստասերիալից։

## Վաղ կյանք
Ջոն Բիլինգսլին ծնվել է Մեդիա քաղաքում, որը գտնվում է Պենսիլովանիա պետության տարածքում, իսկ մի որոշ ժամանակ ապրել է Լուիզիանա նահանգի Հանթսվիլ քաղաքում, Ալաբամա և Սլիդելլա նահանգում, նախքան իր ընտանիքը բնակություն կհաստատեր Ուեսթոնում, Կոնեկտիկուտ.:

## Անձնական կյանք
Բիլինգսլիի կինն է դերասանուհի Բոնիտե Ֆրիդերիսը։ Բիլինգսլին առաջին անգամ հետաքրքրվում է նրանով այն ժամանակ, երբ տեսնում է նրան «Մեծ հույսեր» ներկայացման ժամանակ։ 2003 թվականին Ֆրիդերիսն ու իր ամուսինը նկարահանվում են «Աստղային ճանապարհ» կամ «Վերածնունդ» կոչվող սերիալի մի դրվագում, որտեղ նա խաղում է Ռունիի դերը։ Դրանից հետո ևս մի քանի անգամ նրանք միասին հայտնվում են էկրաններին։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Bohemian Rhapsody: The Original Soundtrack

***Bohemian Rhapsody: The Original Soundtrack***, Queen ռոք խմբի երաժշտական ալբոմ-սաունդթրեքը։ Այն թողարկվել է 2018 թվականի հոկտեմբերի 19-ին։ Ալբոմը «Բոհեմական ռապսոդիա» (2018) ֆիլմի սաունդրեքն է։

Ալբոմը պարունակում է Queen-ի մի քանի հիթեր և նախկինում չհրապարակված 11 ձայնագրություններ։ Դրանց մեջ են ներառված 5 սինգլ, որոնք հնչել են 1985 թվականի հուլիսին Live Aid-ում իրենց 21 րոպեանոց կենդանի կատարման ժամանակ։ «Doing All Right» սինգլը վերաձայնագրվել է հատուկ ֆիլմի համար Smile խմբի կողմից։

## Պատմություն
Կոմպոզիտոր Ջոն Օթման, որը հաճախ համագործակցել է ամերիկաց ռեժիսոր և պրոդյուսեր Բրայան Սինգերի հետ, գրել է երաժշտություն «Բոհեմյան ռապսոդիա» կենսագրական ֆիլմի համար։ Hollywood Records-ը թողարկել է ալբոմը ԱՄՆ-ում և Կանադայում, մինչդեռ Virgin EMI Records-ն զբաղվում էր գլոբալ թողարկմամբ։

## Առևտրական հաջողություն
Սաունդթրեքը Queen-ի դարձել է նրա երկրորդ չարթոպերը Ավստրալիայում՝ *[[A Night at the Opera]]* (1976)-ից հետո (տեղական հիթ շքերթի առաջին հորիզոնականում գտնվող սկավառակ)։ ԱՄՆ-ում այն իր դեբյուտը կատարել է 22-րդ հորիզոնականով հիմնական ''Billboard'' 200 հիթ շքերթում 24,000 վաճառված միավորով՝ ներառված 12,000 իրական վաճառքը։ Այն դարձել է խմբի 17-րդ ալբոմը, որը մտել է ԱՄՆ-ում թոփ 40- մեջ։ Երկրորդ շաբաթվա մեջ Մեծ Բրիտանիայում (UK Album Chart) և ԱՄՆ-ում (Billboard 200) սաունդթրեքը հասել է 3 հորիզոնականին։ Միաժամանակ *[[The Platinum Collection (альбом Queen)|The Platinum Collection]]* ժողովածուն մտել է թոփ 10-ի մեջ, ինչը նշանակում է, որ Queen խումբը միանգամից ունեցել է 2 ալբոմ թոփ 10-ում ԱՄՆ-ում մի շաբաթվա մեջ։ Սաունդթրեքը հասել է առաջին հորիզոնականին աշխարհի շատ երկրներում, ինչպիսիք են Ճապոնիան, Չեխիան, Հունաստանը և ստացել է պլատինային սերտիֆիկացում Ավստրալիայում, Նոր Զելանդիայում և Ճապոնիայում։

## Ստեղծագործությունների ցանկ

## Հիթ շքերթ

### Շաբաթվա հիթ շքերթ

### Տարվա հիթ շքերթը

## Սերտիֆիկացում

## Ծանոթագրություններ

Կատեգորիա:2018 ալբոմներ
Պարոն Շնորհակալություն

**Պարոն Շնորհակալություն** (, ), ռեժիսոր Հիրոշի Շիմիզուի ֆիլմն է՝ թողարկված 1936 թվականին։ Այս ճանապարհային ֆիլմը նկարահանվել է Գրականության Նոբելյան մրցանակի դափնեկիր Յասունարի Կավաբատայի պատմության հիման վրա։

## Սյուժե
Ավտոբուսի վարորդը «Պարոն Շնորհակալություն» մականունը ստացել էր այն բանի պատճառով, որ նա շնորհակալություն էր հայտնում նրանց ում հանդիպում էր իր ճանապարհին, նրանց՝ ովքեր ճանապարհ էին տալիս և թողնում էին նրան շրջանցել, նա ինքնին քաղաքավարությունն էր։ Այն ավտոբուսը, որ ինքն էր վարում, անցնում էր Ամագիի Իզու թերակղզու լեռնային ճանապարհներով մինչև Տոկիո։ Ավտոբուսի տնակում հավաքվել էին ամենատարբեր ուղևորների բազմությունը։ Այնտեղ կար ամաչկոտ և տխուր մի ասնյոթամյա աղջիկ, ով մոր շնորհիվ հաջողությամբ վաճառվել էր հանրային տանը, կար մի քահանա, որը գնում էր հուղարկավորության, կար մի տղա, որ մահացող տատի կարիքն ուներ, կար նաև բեղավոր բիզնեսմեն, որ դժգոհ էր ամեն ինչից... Մի երիտասարդ ուղևոր, որ ամենուր ճանապարհորդում էր («ես այնքան երկար եմ թափառել աշխարհով մեկ, որ չեմ հիշում, թե որտեղից եմ եկել»)տարբեր ուղևորներին խմիչք էր տալիս և խնդրում՝ որ երգեն... Ռոմանտիկան, կյանքի դրաման և կատակերգությունը միահյուսվում են այս հետաքրքրաշարժ ճանապարհային ֆիլմում, որի գործողությունները զարգանում են 1930-ական թվականների դեպրեսվածության դարաշրջանում։

## Դերերում
* Քեն Ուեհերա` պարոն Շնորհակալություն
* Միտիկո Կուվանո` կինը, որը ամենուր եղել էր
* Մայումի Ցուկիզի` աղջիկ
* Կաորու Ֆուտաբա` աղջկա մայրը
* Էինոսկե Նակա
* Թոմոկո Նանիվա՝ թափառող արտիստ
* Մասաե Կոիկե՝ թափառող արտիստ
* Սիրո Կացուրագի՝ ամուսիններ
* Մուցույոսի Կանայի՝ ծեր գյուղացի
* Տակասի Իսիյամա՝ բեղավոր պարոն
* Մասաո Հայամի՝ դպրոցական

## Ֆիլմի մասին
Չնայած, որ ֆիլմը գրական աղբյուրի վրա հիմնված է նկարահանվել, բայց այնուամենայնիվ Հիրոսի Շիմիզուն նկարահանման ընթացքում շատ բան է իմպրովիզացրել։ Օրինակ՝ պատահաբար հանդիպելով տվյալ բնակավայրում գտնվող կորեացիների հետ, նա որոշեց դա ժապավենի դրվագներից մեկում ներառել, ինչպես նաև Հիրոսի դրանով անդրադարձավ ճապոնական ազգայնականության խնդրին։ Ավտոբուսի վարորդը մոտենում է մի կորեացի աղջկա, ով աշխատում էր ճանապարհաշինման աշխատանքի վայրում և համաձայնել էր կատարել կորեացի կնոջ խնդրանքը, ով խնդրել էր ծաղիկներ դնել իր հոր գերեզմանին։ Այս տեսարանը չունի ակնհայտ քաղաքական գունավորում և դրա մակերեսային բովանդակությունն հետևյալն է. չնայած, որ ճապոնացին կարող էր ինչ-որ չափով պահպանողական թվալ, սակայն նա բարությամբ վերաբերվեց այդ դժբախտ կորեացի կնոջը։ Այնուամենայնիվ, ոչ մի ճապոնական հերոս չի ազատվում ներգաղթյալների ճակատագրի պատասխանատվությունից։
Չնայած ֆիլմի կատակերագական ինտոնացիային ճապոնական ռազմատենչության աճը և դրա արմատները համարվում են ֆիլմի կարևոր կոնտեկստը։ Իսկ գործազրկության և աղքատության հետ կապված դեպրեսիան ավտոբուսի ուղևորների համար թեմա էր հանդիսանում։

## Ծանոթագրություններ

## Գրականություն
* Ժակ Լուրսել «*Հեղինակային ֆիլմերի հանրագիտարան*» (թարգմանությունը *ֆրանս.* *Սերգեյ Կոզինա*). — С. П.—М.: Rosebud Publishing, 2009. — Т. 2. — С. 84-85.— 927 с. — ISBN 978-5-904175-02-3

## Արտաքին հղում
*  
* *Michael Koresky* Mr. Thank You (1936) // *The Criterion Collection*. — March 16, 2009.

Կատեգորիա:1936 ֆիլմեր
Կատեգորիա:Ճապոնական դրամա ֆիլմեր
Կատեգորիա:Ճապոներեն ֆիլմեր
Խաբեբաներ (մուլտֆիլմ)

**«Խաբեբաներ»** (, փառատոնային անունը՝ (), 2009 թվականի ֆրանս-գերմանական մուլտֆիլմ։ Մուլտֆիլմի բյուջեն կազմել է 10 միլիոն եվրո, իսկ շահույթը՝ 4.8 միլիոն դոլար։ Կաննի կինոփառատոնի (2009), Գյոթեբորգի կինոփառատոնի (2010))  և Ստամբուլում կայացած միջազգային կինոփառատոնի (2011) մասնակից է։

## Դիպաշար
Մանր խաբեբաներ Թոնին և Ժոզեն լավագույն ընկերներ են։ Մի անգամ Ժոզեն սիրահարվում է հարուստ Քլեմանսին և նրանց դուետը պատրաստ էր քանդվելու։

## Հնչյունավորում

## Առաջադրումներ
* 2009 թվական՝ Կաննի 62-րդ կինոփառատոն, «Ոսկե տեսախցիկ» մրցանակի առաջադրում՝ Ալբերտ Պերեյրա-Լազարո

## Երաժշտություն
* IZM & Vincent Cassel-Petit Bonhomme Vert
* De La Soul & Lucien «Papalu»-Say La Vee
* Lord Kossity, Arsenik & Lucien «Papalu»-Cartoon
* House of Pain-Jump Around
* Adam F feat. M.O.P.-Stand Clear
* OFX-Lagos
* Mr Toma-Les Jeunes de Mon Quartier
* Oxmo Puccino-Mon Peze
* Youssoupha-Macadam
* Sway-Hype Boys
* Gush-Blow Frankie
* La Rumeur-L’ombre Sur La Mesure
* Raggasonic-Faut Pas Me Prendre Pour Un Ane
* Fatlip-Joe’s Turkey
* Diam’s-Big Up

## Ծանոթագրություններ

## Արտաքին հղումներ
* Critique film
* FFF 2009: Lascars Round Da Way (2009) 
* LASCARS 
* LASCARS: ‘NO VAY-KAY FOR REAL HOMIES’
* Round Da Way
* lascars (albert pereira-lazaro/emmanuel klotz, frankreich 2009)

Կատեգորիա:2000-ականների գերմանական ֆիլմեր
Կատեգորիա:2000-ականների ֆրանսիական ֆիլմեր
Կատեգորիա:2009 մուլտֆիլմեր
Կատեգորիա:2009 ֆիլմեր
Կատեգորիա:Գերմանական մուլտֆիլմեր
Կատեգորիա:Գերմանական ֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական մուլտֆիլմեր
Կատեգորիա:Ֆրանսիական ֆիլմեր
Կատեգորիա:2000-ականների ֆրանսերեն ֆիլմեր
Առնոլդ Կալինին

**Առնոլդ Կալինին** (, ), խորհրդային և ռուսական դիվանագետ։ Արտակարգ և լիազոր դեսպան։ Ռուսաստանի Դաշնության դիվանագիտական ծառայության վաստակավոր աշխատող (1999)։

## Կենսագրություն
Ավարտել է Մոսկվայի Միջազգային հարաբերությունների պետական ինստիտուտը (1951) և ԽՍՀՄ ԱԳՆ Դիվանագիտական ակադեմիային կից որակավորման բարձրացման ֆակուլտետը (1989)։ Իրավաբանական գիտությունների թեկնածու։

*1969-1974 թվականներին՝ Կուբայում ԽՍՀՄ դեսպանատան դեսպանորդ-խորհրդական։
* 1974 թվականի հուլիսի 26-ից-1982 թվականի դեկտեմբերի 17-ը՝ Պորտուգալիայում ԽՍՀՄ արտակարգ և լիազոր դեսպան
*1982-1983 թվակակններին՝ ԽՍՀՄ ԱԳՆ կենտրոնական ապարատում պատասխանատու աշխատակից։
* 1983 թվականի դեկտեմբերի 16-ից-1987 թվականի սեպտեմբերի 3-ը՝ Անգոլայում ԽՍՀՄ արտակարգ և լիազոր դեսպան։
*1987-1991 թվականներին՝ ԽՍՀՄ ԱԳՆ կենտրոնական ապարատում պատասխանատու աշխատակից։
* 1991 թվականի սեպտեմբերի 20-ից-2000 թվականի մայիսի 6-ը՝ Կուբայում ԽՍՀՄ/Ռուսաստանի Դաշնության արտակարգ և լիազոր դեսպան։
* 1995 թվականի ապրիլի 14-ից-2000 թվականի մայիսի 6-ը՝ Բարբադոսում Ռուսաստանի Դաշնության արտակարգ և լիազոր դեսպան՝ համատեղության կարգով։

## Պարգևներ և պատվավոր կոչումներ

* Աշխատանքային Կարմիր Դրոշի շքանշան (կրկնակի).
* Բարեկամության շքանշան (1996 թվականի հունիսի 21)՝ *Պետության առջև մատուցած ծառայությունների, արտաքին քաղաքական կուրսի անցկացման և Ռուսաստանի ազգային շահերի ապահովման գործում ունեցած մեծ ավանդի, ծառայողական պարտքը կատարելիս ցուցաբերած արիության և անձնվիրության համար*։
* «Պատվո նշան» շքանշան
* Ռուսաստանի Դաշնության դիվանագիտական ծառայության վաստակավոր աշխատող (1999 թվականի հունիսի 15)՝ *Ռուսաստանի Դաշնության արտաքին քաղաքական կուրսի իրականացման գործում ունեցած վաստակի և երկարամյա արդյունավետ դիվանագիտական գործունեության համար*։

## Ծանոթագրություններ

## Գրականություն
* «Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986. — Т. 2, с. 8.

## Արտաքին հղումներ
* Կենսագրությունը ''dic.academic.ru կայքում''
* Կենսագրությունը ''proza.ru կայքում''
* Ռուսաստանի ԱԳՆ հաղորդագրությունը Կալինինի մահվան մասին

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:Խորհրդային դիվանագետներ
Նրա հրաժեշտի խոնարհումը

**«Նրա հրաժեշտի խոնարհումը»** ()՝ անգլիացի գրող Արթուր Կոնան Դոյլի գրած պատմվածքը, որը պատմում է հայտնի հետախույզ Շերլոք Հոլմսի մասին։ Ընդգրկվում է նույնանուն՝ «Նրա հրաժեշտի խոնարհումը» հավաքածուի մեջ։ Հրատարակվել է 1917 թվականին Strand Magazine-ում։ Շերլոկ Հոլմսի մասին պատմող վերջին պատմվածքը (սակայն ոչ վերջին հրատարակված, «Շերլոկ Հոլմսի արխիվը» հավաքածուի պատմվածքները հրատարակվել են 1921-1927 թվականներին)։

## Սյուժե
1914 թվականի օգոստոսի 2, Առաջին համաշխարհային պատերազմի սկզբից։ Իր տանը, Անգլիայի ափերից մեկում, գերմանական լավագույն լրտեսներից մեկը՝ ֆոն Բորկը ընդունում է Մեծ Բրիտանիայում գտնվող Գերմանական կայսրության դեսպանության առաջին քարտուղար ֆոն Հերլինգին։ Խոսակցության ընթացքում, որի ժամանակ քննարկվում էր հետագա պատերազմի հեռանկարները, ֆոն Բորկը հպարտորեն ցույց է տալիս ֆոն Հերլինգին անկիզելի գանձապահարանը, որտեղ բրիտանական բանակի և նավատորմի մասին գաղտնի փաստաթղթեր են դրված։ Լավագույն գործակալներից մեկը, ով ձեռք է բերել այդ թղթերի մեծ մասը, ըստ ֆոն Բորկի, ոմն Օլտեմոնտն է։ Նա իռլանդական ծագմամբ ամերիկացի է, ով ատում է Անգլիան և դրա պատճառով օգնում է գերմանացի լրտեսին։

Որոշ ժամանակ անց, երբ ֆոն Հերլինգեմը մեկնում է ֆոն Բորկի մոտ, որպես վարորդ մեքենայով ժամանում է Օլտեմոնտը, ոմն «ամրակազմ, ալեհեր բեղերով տղամարդ»։ Օլտեմոնտը ֆոն Բորկի հետ իր հետագա ճակատագիրն է քննարկում, քանի որ վախենում է, որ ֆոն Բորկը դիտավորությամբ կմատնի իր գործակալներին։ Ֆոն Բորկը հանգստացնում է Օլտեմոնտին և առաջարկում է Նիդերլանդների տրանզիտով Նյու Յորք մեկնել։ Ֆոն Բորկը պահանջում է իրեն հանձնել գաղտնի փաստաթղթերը, սակայն փոխարենը Օլտեմոնտը 500 ֆունտ ստերլին է պահանջում։ Երբ ֆոն Բորկը բացում է «գաղտնի փաստաթղթերով» փաթեթը, պարզվում է, որ դրա մեջ «Մեղուներ բուծելու գործնական ուղեցույց» է, իսկ գերմանացի լրտեսին անմիջապես բռնում և քլորոֆորմով քնեցնում են «Օլտեմոնտը» և նրա «վարորդը», ովքեր, պարզվում է, Շերլոկ Հոլմսը և դոկտոր Վաթսոնն են։

Մի քանի տարի առաջ Հոլմսը՝ Մեծ Բրիտանիայի վարչապետի անձնական խնդրանքով, որոշեց մտնել ֆոն Բորկի լրտեսական ցանց։ Անգլիան ատող իռլանդացի ամերիկացու դերը տանելով, Հոլմսը կարողացավ ձեռք բերել ֆոն Բորկի վստահությունը և սկսեց նրան ապատեղեկատվություններ հաղորդել։ Պատերազմի նախօրեին բրիտանական կառավարությունը որոշեց ձերբակալել ֆոն Բորկին, որը և արեց Հոլմսը, իր հավատարիմ ընկերոջ՝ դոկտոր Վաթսոնի օգնությամբ։

## Էկրանավորում
* «Քսաներրդ դարը սկսվում է» ֆիլմի սյուժետային գծում օգտագործվել է «Նրա հրաժեշտի խոնարհումը» պատմվածքը։
*«Նրա հրաժեշտի խոնարհումը» բեմադրվել է 1994 թվականին BBC Radio-ի համար։

## Ծանոթագրություններ

## Արտաքին հղումներ
* Պատմվածքը գուտենբերգի նախագծում

Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:Արթուր Կոնան Դոյլ
Կատեգորիա:Արթուր Կոնան Դոյլի ստեղծագործություններ
Աշխարհի սահմանը (ֆիլմ)

**«Աշխաարհի սահմանը»** (), ռեժիսոր Մակջիի գիտաֆանտաստիկ արկածային ֆիլմը։ Ֆիլմի սցենարի հեղինակն է Զակ Ստենցը։ Ֆիլմը թողարկվել է ամբողջ աշխարհում Netflix-ի կողմից 2019 թվականի մայիսի 24-ին։

## Սյուժե
Երեք դեռահասներ՝ Չժեն-Չժենը, Ալեքսն ու Դարիուշը մասնակցում են Հարավային Կալիֆոռնիայում տեղի ունեցող «Աշխարհի սահմանը» կոչվող ճամբարին։ Չժեն-Չժենը Չինաստանից է և չի տիրապետում անգլերենին։ Դարիուշը զվարճալի մի տղա է, որի հայրը միլիոնատեր է և վերջերս սննկացել է։ Իսկ Ալեքսը փխրուն բնավորությամբ միայնակ այրի կնոջ տղա է։ Կանոեներով ճամփորդության ժամանակ երիտասարդները անտառում գտնում են ևս մեկ դեռահասի, որը փախել է մի անչափահաս հանցագործից։ Անտառում գտնվելու ժամանակ երեխաները ձայներ են լսում, ինչից հետո բոլորին զգուշացման հաղորդագրություններ են գալիս։

## Դերերում
* Ջեք Գոր — Ալեքս
* Միա Չեխ — Չժեն-Չժեն
* Բենժամին Ֆլորես (կրտսեր) — Դարիուշ
* Ալեսիո Սկալցոտո — Գաբրիել
* Դին Ջագեր — կապիտան Խոակինգ
* Քինգ Բահ — Լոգան
* Լին Կոլինզ  — մայոր Կոլինզ
* Աննաբետ գիշ — Գրեյս
* Մայքլ Բիչ — գեներալ Հոուրի
* Թոնի Կավալեռո — Կոնրադ
* Սքոթ ՄակԱրթուր — Լու
* Դևիդ Թեյուն — Ջոկատավար
* Ռուդի Մանկուզո — կիթարով մարդը

## Արտադրություն
2018 թվականի մարտին հայտնի դարձավ, որ Մակջին նկարահանելու է Զակ Ստենցի կողմից գրված սցենարով ֆիլմ, որի անունն է «Աշխարհի սահմանը»։ Ֆիլմի արտադրությունը պետք է սկսվեր 2018 թվականի մայիսին Լոս Անջելեսում (Կալիֆոռնիա)։ 2018 թվականին հայտնի դարձավ ֆիլմի դերասանական անձնակազմը։

Նկարահանումները սկսեցին 2018 թվականի հունիսին։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Ներկված թռչուն

«**Ներկված թռչուն**» (), չեխ ռեժիսոր Վացլավ Մարհուլի չեխ-սլովակ-ուկրաինական ֆիլմը։ Այն լեհ և ամերիկացի գրող Եժի Կոսինսկու համանուն վեպի էկրանավորումն է։ Առաջին ֆիլմն է, որում օգտագործվել է միջսլավոնական լեզուն։ Ֆիլմի պրեմիերան կայացել է 2019 թվականի մայիսի 12-ին։

## Սյուժե
Ցանկանալով պատերազմի ժամանակ իրենց երեխային փրկել հրեաների հետապնդումից՝ ծնողները նրան ուղարկում են Արևելյան Եվրոպայի գյուղ։ Նրա մորաքույրը, որն այդտեղ էր ապրում, անսպասելիորեն մահանում է, և երեխան ստիպված է լինում թափառել վայրի ու թշնամական աշխարհում, որտեղ տիրում էին միայն տեղական օրենքները։ Երեխան պայքարում է իր գոյատևման, իր հոգու և սեփական ապագայի համար։

## Դերերում

## Արտադրություն
Ֆիլմի նկարահանումներն սկսվել են 2017 թվականին և տևել 16 ամիս։ Նկարահանումները տեղիեն ունեցել Չեխիայում (Կուրժիվոդի, Բռնո, Բռնոյի բանտ, Յոզեֆովե, Բեզդրուժիցե, Չերնոշին, Կացովե և Բոլետիցե), Սլովակիայում (Վահ գետում), Լեհաստանում և Ուկրաինայում։ Նկարահանման 100 օրերի ընթացքում ներգրավված է եղել 100 լոկացիա, նկարահանվել է 236 տեսարան, 1520 կադր և 3531 դուբլ։ Կինոարտադրություննավարտվել է 2018 թվականի հոկտեմբերին։

Բոլետիցեում ճակատամարտի մեծ տեսարանը նկարահանվել է ռեժիսորներ Ռադիմ Շպաչեկի և Վիտ Կարասի օգնությամբ։

### Բյուջե
Ֆիլմը 2016 թվականին ուկրաինական կողմից 9,588 միլիոն գրիվնա ֆինանսական օգնություն է ստացել։ Ընդհանուր բյուջեն կազմել է 159 միլիոն չեխական կրոնա։

## Լեզուներ
Ֆիլմում հիմնականում օգտագործվում է չեխերենը, սակայն որոշ տեսարաններում օգտագործվում են գերմաներեն, ռուսերեն, ինչպես նաև միջսլավոնական լեզուն։

## Ծանոթագրություններ

## Արտաքին հղումներ
* Ֆիլմի պաշտոնական կայք
* *[https://web.archive.org/web/20190407014510/http://directoryfilms.net/%d0%bf%d0%be%d1%84%d0%b0%d1%80%d0%b1%d0%be%d0%b2%d0%b0%d0%bd%d0%b5-%d0%bf%d1%82%d0%b0%d1%88%d0%b5%d0%bd%d1%8f/ Ներկված թռչուն]* ֆիլմն ուկրաինական կողմի «Directory Films» արտադրող ընկերության կայքում
* *[https://web.archive.org/web/20190407014733/https://silverscreen.cz/nabarvene-ptace/ Ներկված թռչուն]* չեխական կողմի «Silver Screen» արտադրող ընկերության կայքում
* Ֆիլմի էջը Interner Movie Database կայքում
* Ֆիլմի էջը Česko-Slovenská filmová databáze կայքում
* Ֆիլմի էջը Kinobox.cz կայքում

Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Լեհական ֆիլմեր
Կատեգորիա:Ուկրաինական ֆիլմեր
Կատեգորիա:Չեխական ֆիլմեր
Կատեգորիա:Սլովակյան ֆիլմեր
Կատեգորիա:Ֆիլմեր Հոլոքոստի մասին
Կատեգորիա:Ֆիլմեր բռնաբարության մասին
Կատեգորիա:Ֆիլմեր ինցեստի մասին
Մուրոմ (Վլադիմիրի մարզ)

**Մուրոմ**, հնագույն քաղաք Ռուսաստանում։ Տեղակայված է Օկա գետի ձախ ափին, Վլադիմիր քաղաքից 137 կմ հեռավորության վրա՝ Նիժնի Նովգորոդի մարզի սահմանին։ Քաղաքը Մոսկվա-Կազան երկաթուղու կարևորագույն հանգույցներից մեկն է։

## Բնակչություն
XXI դարի սկզբին, չնայած քաղաքային բնակչության զգալի անկմանը, Մուրոմը շարունակում է մնալ տարածաշրջանի երրորդ քաղաքը բնակիչների թվաքանակի առումով, հաջորդելով Վլադիմիրին (357 024 ) և Կովրովին (137 594)։

; Ժողովրդագրություն
1959 -ից 1992 թվականներին Մուրոմայի բնակչությունն աժել է 2 անգամ։ Աճը հիմնականում պայմանավորված էր գյուղական բնակչության՝ միգրանտների քաղաք տեղափոխմամբ  (չնայաժ 1960-ական թվականներին ծնելիությունը խիստ նվազել էր)։ 1980—1990- ական թվականների ճգնաժամը պատճառ հանդիսացավ մահացությունների ավելացման և ծնելիության նվազման։ 

; Ազգային կազմ
Ներկայումս ռուսները կազմում են ազգաբնակչության 95% -ը։ Քաղաքում բնակվում են նաև այլ էթնիկ խմբեր՝  թաթարներ, ուկրաինացիներ, բելառուսներ, Մոլդովացիներ, լեհեր, չեխեր, հայեր և այլ ազգի ներկայացուցիչներ։

### Արդյունաբերություն
thumb|300px|Շոգեքարշի հուշարձան
2016 թվականին քաղաքի արտադրության, իրականացրած աշխատանքների և ծառայություններից ստացված հասույթը կազմել է 25,1 միլիարդ ռուբլի։
2016 թվականի հունվար - նոյեմբեր ամիսներին ամսական միջին աշխատավարձը կազմել է 26 139.4 ռուբլի։

**Մեքենաշինություն և մետաղամշակում** (7,4 մլրդ ռուբ.)
* «Մուրոմի ռադիոկայան» ԲԲԸ,
* « „Ձայնատեխնիկա“ Գիտահետազոտական ինստիտուտ» ԲԲԸ,
* «Մուրոմի ուղեսլաքների գործարան» ԲԲԸ,
* «Մուրոմջերմաքարշ» ԲԲԸ,
* « Մուրոմի մեքենաշինական գործարան»  ԲԲԸ,
* «Մուրոմի ռադիոսարքավորումների գործարան»  ԲԲԸ,
* «Մուրոմի սարքաշինական գործարան»  ԲԲԸ,
* «Մուրոմի մեխանիկական վերանորոգման գործարան» ԲԲԸ,
*  «Մուրոմի խողովակների և կցամասերի գործարան»
*  «Մուրոմէներգոմաշ» (մետաղական կոնստրուկցիաներ) ԲԲԸ։

**Փայտանյութի, փայտամշակման և  թղթի արդյունաբերություն** (1,0 մլրդ ռուբ.)
* «Մուրոմ» (Մուրոմի նրբատախտակի գործարան)

**Շինանյութերի արդյունաբերություն** (0,54 մլրդ ռուբ.)
* « Իմպերիալ» ՍՊԸ,
* Բետոնե արտադրանքների գործարան։

**Թեթև արդյունաբերություն** (0,5 մլրդ ռուբ.)
* «Կարմիր ճառագայթ» (սնանկ) ՍՊԸ
* «„Բուրևեստնիկ“ կոշիկի ֆաբրիկա»,
* «Մուրոմլեն» ԲԲԸ,
* «Տորիս-Գրուպ» ԱՀ։

**Սննդի արդյունաբերություն** (0,5 մլրդ ռուբ.)
* «Լիկյորի-օղու գործարան „Մուրոմսկի“» (սնանկ) ԲԲԸ,
* «Դեքստրինի գործարան» ՓԲԸ,
* «Հացամթերքների գործարան» ԲԲԸ,
* «Միսկոմբինատ» (սնանկ) ԲԲԸ,
* «Ալրաղաց» (սնանկ) ԲԲԸ։

**Էներգետիկա**
* «Քաղաքային էլեկտրոցանցեր»,
* «Ջեռուցման ցանցեր»։

## Մուրոմի քույր քաղաքներ
*  Մոստ, Չեխիա
*  Բոբրույսկ, Բելոռուսիա (գործընկերության համաձայնագիր)
*  Մեխիկո, Մեքսիկա (2010 թվականից)

## Ծանոթագրություններ

## Արտաքին հղումներ
* Քաղաքը մարզպետարանի կայքում
* Կառավարության պաշտոնական սերվեր
* Տեղեկություններ ճանապարհորդների համար Murom- ի մասին։ Տեսարժան վայրեր, հյուրանոցներ, քաղաքի քարտեզ
* Քաղաքի Վիրտուալ սխեման 

Կատեգորիա:862 թվականին հիմնադրված բնակավայրեր
Կատեգորիա:Ռուսաստանի ոսկե օղակ
Կատեգորիա:Ռուսաստանի քաղաքներ